Viborger Samler, 1829-11-30
Tyrkiet. Efterretningerne om Tilstanden i dette Land lyde meget modsigende. Medens den østerrigske Jagttaget og den preussiske Statstidende forsikkre, at Alt efterhaanden vender tilbage til Orden og Rolighed vedbliver Allgemeine Zeitung i enhver Begivenhed at ville see Forbud paa Sultanens forestaaende Fald og det ottomanniske Riges Kuldkastelse. Saaledes siger dette Blad i en Skrivelse fra Constantinopel af 14de Octb. Det er et høist ubegribeligt Syn, at Porten som ved de sidste ulykkelige Tildragelser burde være tilstrækkeligt overtydet om sin Afmagt, endnu bestandigt gi per sig Mine af at kunne lede de i Adrianopel stedfindende Underhandlinger til sin Fordeel, og bringe dem til et gunstigt Resultat. Man hører de anseeligste Personer sige: "Freden er vel sluttet, men Betingelserne ere endnu ikke fuldbyrdede, og, førend man formeligen kan opfylde dem udfordres der en tydelig Fortolkning af Traktatens forskjellige Artikler, som ere affattede i almindelige Udtryk thi Porten vil ikke i Blinde og med bundne Hænder føie sig efter den russiske Hærførers Bestemmelser." Vist er det, at den i de sidste Dage foregaae de vigtigste Ting, at der er opkommet Misforstaaelser mellem de russiske og de tyrtiske Befuldmægtigede i Adrianopel, hvilke man stræber at udjevne, og at Porten søger at vinde Tid til Betingelsernes Opfyldelse. Men uforklarligt er det, hvad denne Opførsel skal lede til, og med hvilke Forhaabninger Sultanen smigrer sig. Er det Paschaen af Scutaris pralende Sprog, der skal have erklæret General Dichitsch, at han til Midten af Octbr. Maaned giver ham Tid til at rømme Adrianopel, men at han efter denne Termins Udløb agter med Magt at sætte sig i Besiddelse af Staden og fordrive Russerne derfra eller er det Admiral Malcolms uventede Ankomst til Storherrens Leir, som saaledes forblinder Sultanen og hans Raadgivere, at de i Udførelsen søge ved tvungen Forklaring og Tøven at eludere de indgangne Forpligtelser, Vel foregiver Reis-Effendi, af Sultanen at have erholdt de strængeste befalinger til, nøiagtigt og samvittighedsfuldt at opfylde Stipulationerne i Tractaten til Adrianopel; ligeledes forsikkrer han, at Porten gjentagne Gange har tilsendt Paschaen af Scutari befaling at forholde sig rolig. Men efter Alt, hvad man seer og hører synes det ikke at være Sultanens Alvor med disse Forsikkringer og han vil maaskee fore dette beroligende Sprog indtil det Øieblik da han tør haabe med Magt at kunne unddrage sig Opfyldelsen af de paalagte Forbindtligheder. Men kan Porten ikke regne paa fremmed Understøttelse - hvilket ikke er sandsynligt - saa torde et saa voveligt Spil bringe den i en endnu misligere Forfatning, end dens nærværende er. Thi i Landets Jndre seer det sørgeligt ud, alle Lydigheds Baand ere opløste, ingen Pascha adlyder meere Storherrens befalinger Enhver gaaer sin egen Gang, og Massen af Folket er indtaget for Russerne. J Asien have flere Paschaer i den senere Tid søgt at gjøre fælleds Sag med Fjenden, og have bønfaldet de russiske Generaler om, for bestandigt at forsikkre sig de erobrede Provindser. Efter Forlydende vægrer Storveieren i Schumla sig for at aflevere Rigsseglet, da han paastaaer, at han samvittighedsfuldt har forvaltet Riget, og af alle Kræfter villet forhindre den fjendtlige Invasion; for Ulykken kunde han ikke gjøres ansvarlig, og han forudsaae kun Fare for det Almindelige, dersom han i dette Øieblik skulde forlade sin Post. Ved denne Storvezierens Erklæring, befinder Sultanen sig i en ikke ringe Forlegenhed, thi hvis han vilde udnævne en anden Storvezier, medens denne endnu har sin Værdigheds Attributtet i Hænderne, saa kunde deraf opstaae en Scandal, der torde have en agtet Veziers og hans Tilhængeres offentlige Frafald til Følge. Ligeledes er der i de ottomanniske Ministres Opførsel en Vatlen synlig, som sædvanligen pleier at gaae forud for de store politiske Catastropher, og det bliver hvert Øieblik tydeligere, at det osmanniske Rige med raske Skridt, nærmer sig sin Oplysning, enten nu Overeenskomsterne angaaende Fredsbetingelserne snart, eller slet ikke, komme i Stand.